  Анжелика Тихонова корреспондент Глазкарысь Киров нимо урамысь Свободы карлуд вӧзын вить синпелетъёс пуктозы. Ваньмыз ик карлэн историеныз герӟаськем арбериос. Со сярысь «ВКонтакте» мерлыко вотэсысь бамаз карлэн тӧроез Сергей Коновалов ивортӥз. Пусйымон арбериос пӧлын: Пётр Фёдорович Чайковский городничийлэн куинь сэрего шляпаез; Иднакар карйылысь шедьтосъя тылобурдо тусъем чеберъяськон; Сибыр трактлэн тодметъёсыз - жильыен дуретъёс; карез данъям усточиослэсь мылкыдзэс ӝутӥсь муза; карлэн спорт историез сярысь верась конькиос – Удмуртиын нырысетӥзэ йӧ дворецез пуктон борысен кутскыса, фигуристкалэн Елизавета Туктамышевалэн вормонъёсыз дорозь. Синпелетъёс Глазкарысь шаертодонъя музейлэн «Место памяти – место селфи» ӵектосэз муниципал проектъёсъя конкурсын вормемлы луыса кылдӥзы. Соосты карысь суредасьёс валче ужаса лэсьтӥзы.  Тодэ вайытом, Ижкарысь Ленин нимо но Вормонлы 40 ар ульчаос вожысь скверез шуркынмонозь умоятозы.  Тегъёс: Мерлык Удмуртия Глазкар синпелет  